Document ID: /roh_data/filtered/fineweb-2-filterrobots_roh.jsonl.gz/37316

Avert per l’art
- Dumengia, 19.6.2016, 17:25
Il nov Museum d’art dal Grischun sa prepara
Avant sis onns regala l’interprendider turitgais Henry C.M. Bodmer al Grischun 20 milliuns per bajegiar in nov museum d’art. Trais mais avant l’avertura brischa l’isolaziun da la fatschada principala. Trais emnas avant l’inauguraziun arriva la pli custaivla ovra da l’exposiziun temporara, la sculptura «L’homme qui marche» dad Alberto Giacometti. Quai èn trais terms marcants en l’istorgia dal nov Museum d’art dal Grischun ch’avra sias portas ils 25 da zercladur 2016. Gia in’emna avant l’avertura uffiziala guardan ils Cuntrasts en las salas ed accumpognan las davosas lavurs da preparaziun per il nov Museum d’art dal Grischun.